A BIZOTTSÁG HATÁROZATA
(2002. október 10.)
a 2001/751/EK határozatnak a Botswanából származó élő laposmellű futómadarak és azok keltetőtojásainak behozatala tekintetében történő módosításáról
(az értesítés a C(2002) 3671. számú dokumentummal történt)
(EGT vonatkozású szöveg)
(2002/789/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/867/EK bizottsági határozattal[1] módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre[2] és különösen annak 21. cikke (1) bekezdésére, valamint 23. cikke (1) bekezdésének b) pontjára,
mivel:
(1) A 2001/751/EK bizottsági határozat[3] meghatározza az élő laposmellű futómadarak és azok keltetőtojásainak harmadik országból történő behozatalára vonatkozó állat-egészségügyi feltételeket és a szükséges állatorvosi bizonyítványokat, valamint a behozatalt követően elvégzendő állat-egészségügyi intézkedéseket, továbbá felsorolja azon harmadik országokat, amelyekből az ilyen behozatal engedélyezhető.
(2) Egy a Bizottság által 2001. májusában Botswanában végrehajtott vizsgálat azt mutatta, hogy Botswana a laposmellű futómadarak állat-egészségügyi helyzete tekintetében megfelelően felépített és szervezett állat-egészségügyi szolgálatokkal rendelkezik. A botswanai jogszabályok azonban nem tartalmazták teljes körűen a madárinfluenza hatósági bejelentésének követelményét.
(3) Botswana most módosította jogszabályait annak biztosítása érdekében, hogy a madárinfluenza bejelentésre kerüljön az illetékes hatóságoknak.
(4) Ezért helyénvaló a Botswanából származó élő laposmellű futómadarak és azok keltetőtojásai behozatalának engedélyezése.
(5) A 2001/751/EK határozatot ezért ennek megfelelően módosítani kell.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/751/EK határozat I. mellékletének helyébe az e határozat mellékletében szereplő szöveg lép.
2. cikk
Ezt a határozatot 2002. október 18-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2002. október 10-én.